επι βασιλεος πασιαδα εγραμματευε βουλαι και δαμωι ιππων παγχαρεος εστραταγουν διονυσιος πυρριδα δαμεας ματροκλεος αντιφιλος σμαχου μνασιθεος πασιωνος ερκιων τελητος επειδη τελεσιας ταυριωνος πειθανοριδας νικαιθου φλειασιοι ευνοοι εοντες διατελουντι τωι δαμωι τωι μεγαρεωγ και χρειας παρεχομενοι αει τωι δεομενωι τωμ πολιταν εμ παντι καιρωι αγαθαι τυχαι δεδοχθαι ται βουλαι και τωι δαμωι προξενους ειμεν αυτους και ευεργετας τας πολιος τας μεγαρεωγ και εκγονους αυτων υπαρχειν δε και ταλλα παντα αυτοις [ο]σα και τοις αλλοις προξενοις υπαρχ[ο]ντα εστι καττον νομον. αγγραψ[αι δε] τοδε το δογμα τογ γραμματεα του δαμου εις σταλαγ και ανθεμεν εις [το] ολυμπιειον.
Megaris — Megara — early 3rd c. BC
 early 3rd c. BC